text: Vindmølletop udbrændte
  25 maj 2010 kl. 13.47
  En vindmølle udbrændte ved 12-tiden på en mark mellem Brenderup og Løgumkloster. Der var ingen mennesker i møllehuset, da branden brød ud.
  - Vi fik afbrudt strømmen og sørgede for at afspærre rundt om møllen, fortæller indsatsleder Kristian Müller, Tønder Kommune.
  Vindmøllen kørte helt normalt før branden. I den slags tilfælde bremses møllen automatisk. 
  Ilden bredte sig hurtigt til hele mølletoppen af glasfiber. Der er ikke så meget der kan brænde, men møllen blev svært skadet.
  - Vi har ingen mulighed for at komme op og slukke i mølletoppen. Den ligger 46 meter over jorden, fortæller Kristian Müller. 
  Det firma, som normalt laver service på vindmøller er tilkaldt og ankom sidst på eftermiddagen.
  